อสังหาริมทรัพย์ยิ้มออก
นายทองมา วิจิตรพงศ์พันธุ์ ประธานกรรมการบริหารและประธานเจ้าหน้าที่บริหารกลุ่ม บริษัท พฤกษา โฮลดิ้ง จำกัด (มหาชน) เปิดเผยถึงผลประกอบการไตรมาส 1 ประจำปี 2560 ว่า บริษัทสามารถทำยอดขายได้ 13,303 ล้านบาท เติบโตเพิ่มขึ้น 35% เมื่อเทียบกับช่วงเดียวกันของปี 2559 ที่มีรายได้ 9,809 ล้านบาท ทั้งนี้ยอดขายที่เติบโตเพิ่มสูงขึ้นมาจากการเปิดตัวคอนโดมิเนียมใหม่ 2 โครงการ ซึ่งได้รับการตอบรับที่ดีเยี่ยม คือ เดอะทรี สุขุมวิท 71 มียอดขายแล้ว 61% และเดอะรีเซิร์ฟ ทองหล่อ ซึ่งประสบความสำเร็จเป็นอย่างมาก โดยปัจจุบันได้ปิดการขายแล้ว นอกจากนี้บริษัท ยังสามารถทำรายได้ 8,072 ล้านบาท และกำไรสุทธิ 681 ล้านบาท,ตลาดอสังหาริมทรัพย์ กรุงเทพฯ และปริมณฑลไตรมาส 1 ปีนี้เติบโต 13.6% โดยตลาดมีมูลค่า 97,478 ล้านบาท เมื่อเทียบกับไตรมาส 1 ของปีก่อนซึ่งถือว่าเติบโตในทิศทางที่ดี โดยยอดขายส่วนใหญ่ยังกระจุกตัวอยู่ในผู้ประกอบการ 10 รายใหญ่ในตลาด ซึ่งแชร์ส่วนแบ่งในตลาดกว่า 60%,ด้านธนพล ศิริธนชัย ประธานอำนวยการ บริษัท แผ่นดินทองพร็อพเพอร์ตี้ ดีเวลลอปเม้นท์ จำกัด (มหาชน) หรือโกลเด้นแลนด์ กล่าวถึงผลการดำเนินงานในไตรมาส 1 ปี 2560 ว่าบริษัทสามารถสร้างรายได้จำนวน 2,590 ล้านบาท และทำกำไรสุทธิได้ 303 ล้านบาท ทั้งนี้บริษัทมีแผนเปิดโครงการใหม่อีก 18 โครงการ รวมทั้งปี 21 โครงการ มูลค่า 21,000 ล้านบาท.
นายทองมา วิจิตรพงศ์พันธุ์ ประธานกรรมการบริหารและประธานเจ้าหน้าที่บริหารกลุ่ม บริษัท พฤกษา โฮลดิ้ง จำกัด (มหาชน) เปิดเผยถึงผลประกอบการไตรมาส 1 ประจำปี 2560 ว่า บริษัทสามารถทำยอดขายได้ 13,303 ล้านบาท
อสังหาริมทรัพย์,ยอดขายอสังหาริมทรัพย์,พฤกษา โฮลดิ้ง,คอนโดมิเนียม,โกลเด้นแลนด์